خاریجی ایشلر ناظیری مولود چاووش اوغلو و روسیانین خاریجی ایشلر ناظیری سرگئی لاوروو آراسیندا تلفون دانیشیغی اولوب.
خاریجی ایشلر ناظیرلیگی‌نین معلوماتینا گؤره، تلفون دانیشیغی زامانی داغلیق قاراباغ موناقیشه‌سی، ائرمنیستانین اینسانی آتشکسه عمل ائتمه‌مه‌سی، سیویل اها‌لییه هوجوم‌لار، او جمله‌دن ائرمنیستان اوردوسو طرفیندن ترتر رایونونون آتشه توتولماسی موذاکیره اولونوب.
قئید ائدک کی، ائرمنیستان و آذربایجان روسیانین پایتاختی مسکوا-دا کئچیریلن گؤروش‌لرده 10 اوکتبر 2020-جی ایل تاریخینده یئرلی ساعاتلا 12:00-دان قوه‌ده اولا‌جاق شکیلده داغلیق قاراباغ‌-داکی جنازه‌لرین و اسیرلرین موبادیله‌سینی نظرده توتان اینسانی مقصدلی آتشکس قبول ائتمیشدی.
ائرمنیستان اوردوسونون آتشکس قراری‌نین اوزریندن 24 ساعات کئچمه‌دن آذربایجانین گنجه شهرینه راکت‌لرله هوجومو نتیجه‌سینده 9 سیویل هلاک اولوب، 34 نفر ایسه یارالانیب.
دیگر طرف‌دن ناظیر چاووش اوغلو چک جمهوریتی نین خاریجی ایشلر ناظیری توماس پتریجک و لاتویا باش ناظیری‌نین معاوینی و مودافعه ناظیری آرتیس پابریکس ایله ده تلفونلا دانیشیب.
